***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**η πολιτιστική ολότητα των ΙΩΑΝΝΙΝΩΝ & ΤΖΟΥΜΕΡΚΑ**

**2 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **22/02** | **23/02** |

**1η ΗΜΕΡΑ: ΠΑΤΡΑ – ΙΩΑΝΝΙΝΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε με ενδιάμεση στάση για το Μουσείο Κέρινων Ομοιωμάτων, του φημισμένου Ηπειρώτη γλύπτη Παύλου Βρέλλη. Τα κέρινα ομοιώματα του Μουσείου, σε φυσικό μέγεθος, αναπαριστούν μορφές κυρίως της νεότερης ιστορίας σε τρεις θεματικές ενότητες: την Προεπαναστατική περίοδο (Κρυφό σχολείο, Ίδρυση της Φιλικής εταιρείας κ.α.) γεγονότα του 1821 (θάνατος του Αλή Πασά), Β’ Παγκόσμιος πόλεμος (γυναίκες της Πίνδου κ.α.). Στη συνέχεια θα μεταβούμε στο ιστορικό κέντρο των Ιωαννίνων όπου θα ακολουθήσει εμπεριστατωμένη περιήγηση από το κάστρο των Ιωαννίνων, το πιο αρχαίο βυζαντινό κάστρο που χτίστηκε το 528 μ.Χ. για να οχυρωθεί το Βυζαντινό κράτος, σύμφωνα με τα σχέδια του αυτοκράτορα Ιουστινιανού. Είναι μια μικρή ζωντανή πόλη μέσα στην πόλη που το παρελθόν, η παράδοση αλλά και ο θρύλος την έχουν γεμίσει ιστορίες, πολλές εκ των οποίων γραμμένες με μελανά χρώματα. Το μεσημέρι θα έχετε ελεύθερο στο κέντρο της πόλης. Σας προτείνουμε εναλλακτικά να επισκεφθείτε το νησάκι της Κυρά Φροσύνης στη λίμνη Παμβώτιδα. Τα καραβάκια ξεκινούν από τον Μόλο και το ταξίδι μέσα στη λίμνη είναι διάρκειας μόλις 10 λεπτών. Στη λιλιπούτεια ενδοχώρα και στις ακτές του είναι χτισμένα σχεδόν το ένα δίπλα στο άλλο, επτά βυζαντινά και μεταβυζαντινά μοναστήρια σχηματίζουν μια μοναστική πολιτεία αιώνων. Το νησί είναι συνδεδεμένο με τη ζωή και το θάνατο του Αλή Πασά. Ο οικισμός του νησιού είναι και επίσημα ανακηρυγμένος παραδοσιακός οικισμός καθώς είναι χτισμένος ακολουθώντας την παραδοσιακή ηπειρώτικη αρχιτεκτονική με τις χαρακτηριστικές στέγες από σχιστόλιθο. Ταβέρνες, καφέ, μαγαζιά με εξαίρετα προϊόντα λαϊκής τέχνης συμπληρώνουν την εικόνα του οικισμού. Νωρίς το απόγευμα μεταφορά και τακτοποίηση στο ξενοδοχείο.

**2η ΗΜΕΡΑ: ΙΩΑΝΝΙΝΑ – ΤΖΟΥΜΕΡΚΑ – ΠΑΤΡΑ**

Μετά το πρωινό μας, στην ενδελεχή περιήγησή μας στα Τζουμέρκα, θα κινηθούμε προς την βόρεια πλευρά τους. Πρώτη μας στάση θα είναι στο γεφύρι της Πλάκας. Το μεγαλύτερο μονότοξο γεφύρι των Βαλκανίων, πόλος έλξης για τους εκατοντάδες επισκέπτες, μας περιμένει να το θαυμάσουμε και να επιβεβαιώσουμε την φήμη του ως ένα κόσμημα της περοχής. Συνεχίζουμε τη διαδρομή μας για τα Πράμαντα. Η εντυπωσιακή κεντρική εκκλησία της Αγίας Παρασκευής καθώς και η πέτρινη βρύση «αράπης» συνθέτουν μια εντυπωσιακή εικόνα όπου η παράδοση και το φυσικό κάλλος συνδέονται αρμονικά. Συνεχίζουμε τη διαδρομή μας για το χωριό Βουργαρέλι. Ένα από τα πιο κεντρικά χωριά στα Τζουμέρκα, αρμονικά ενταγμένο στο ειδυλλιακό τοπίο των Αθαμανικών Ορών. Σε υψόμετρο 775 μέτρων προσφέρει μοναδικά τοπία, εξαιρετικά ιστορικά μνημεία, όπως η Κόκκινη Εκκλησία, ένα από τα σημαντικότερα βυζαντινά μνημεία της περιοχής από τον 13ο αιώνα, καθώς και το απόλυτο χειμερινό σκηνικό. Ελεύθερος χρόνος στη διάθεση σας και το απόγευμα θα αναχωρήσουμε για την Πάτρα, άφιξη στην πόλη μας το βράδυ.

|  |  |  |
| --- | --- | --- |
|  | **Σε δίκλινο δωμάτιο** | **Σε Μονόκλινο δωμάτιο** |
| **Early booking** -Για κρατήσεις που θα γίνουν έως 22/01 με προκαταβολή | 110 € | 150 € |
| Για κρατήσεις που θα γίνουν από τις 23/01 με προκαταβολή | 120 € | 160 € |

**ΠΕΡΙΛΑΜΒΑΝΟΝΤΑΙ**

* Διαμονή στο πολυτελές ξενοδοχείο **GRAND SERAI 5\*** με πρωινό
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 50 €. Εξόφληση έως τις 17/02**
* Δεν περιλαμβάνονται: φόρος διαμονής (4 € ανά δωμάτιο ανά διανυκτέρευση), οι είσοδοι στους επισκεπτόμενους χώρους και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος. Εάν η πρόσβαση σε κάποια ορεινά σημεία είναι δύσκολη λόγω χιονόπτωσης ή απαιτεί αλυσίδες, το πρόγραμμα τροποποιείται για την ασφάλεια των εκδρομέων.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.